Χαντισέ

Η Χαντισέ, γεννημένη ως Χαντισέ Ατσίκγκιοζ (τούρκικα: Hadise Açıkgöz, 22 Οκτωβρίου 1985), είναι Τούρκισσα-Βελγίδα τραγουδίστρια, χορεύτρια, στιχουργός και τηλεοπτική παρουσιάστρια.

 Βιογραφία 
Γεννήθηκε στην πόλη Μολ του Βελγίου στις 22 Οκτωβρίου 1985. Το 2005 κυκλοφόρησε το πρώτο της άλμπουμ με τίτλο Sweat, το οποίο σημείωσε μεγάλη επιτυχία αρχικά στο Βέλγιο και στη συνέχεια στην Τουρκία. Το 2006 ήταν παρουσιάστρια του Turkiye Popstar στην Άγκυρα, ενώ την περίοδο 2008–2009 παρουσίαζε το βέλγικο X-factor.

Ευρέως γνωστή έγινε το 2009, όταν συμμετείχε στο Διαγωνισμό Τραγουδιού της Eurovision που πραγματοποιήθηκε στη Μόσχα της Ρωσίας, εκπροσωπώντας την Τουρκία με το τραγούδι Düm Tek Tek και καταλαμβάνοντας την 4η θέση.

Υπήρξε μέλος της κριτικής επιτροπής της τουρκικής εκδοχής του The Voice.

Η Χαντισέ έχει δύο αδερφές και έναν αδερφό. Το όνομά της σημαίνει στα τουρκικά «Γεγονός». Σε παιδική ηλικία ασχολούνταν με την ιππασία, ωστόσο τελικά επέλεξε να ακολουθήσει επαγγελματική μουσική καριέρα. Η Χαντισέ μιλάει πέντε γλώσσες: τουρκικά, ολλανδικά, αγγλικά, γαλλικά και γερμανικά. Το 2002 συμμετείχε στο Idol της Τουρκίας.

 Κριτική 
Η Χαντισέ δέχτηκε πολλές φορές κριτική για την ενδυμασία και τη σεξουαλικότητά της.

Αυστηρή κριτική στην Τουρκία δέχθηκε το βιντεοκλίπ για το τραγούδι Deli oglan (Τρελό αγόρι). Οι σκηνές στις οποίες η Χαντισέ έπαιζε με τον συμπρωταγωνιστή της θεωρήθηκαν από τα τουρκικά μέσα μαζικής ενημέρωσης άκρως ερωτικές, με αποτέλεσμα κάποιες από αυτές να αφαιρεθούν.

 Επιρροές 
Η ίδια η Χαντισέ έχει αναφέρει ότι η μουσική της καριέρα έχει δεχθεί επιρροές από διεθνής καλλιτέχνες όπως η Λατίνα Σακίρα, και οι Χολιγουντιανές Κριστίνα Αγκιλέρα, Τζάνετ Τζάκσον (η αδερφή του Μάικλ Τζάκσον), Αλίσα Κιζ και Μαράια Κάρεϊ. Συχνά την αποκαλούν «η Μπιγιονσέ της Τουρκίας», κάτι που ωστόσο δεν αρέσει στην ίδια. Συγκεκριμένα, αναφέρει: «Όπως κάθε καλλιτέχνης, θέλω να είμαι μοναδική χωρίς να μιμούμαι κάποιον».

Η Χαντισέ είναι εξαιρετικά δημοφιλής και σε άλλες χώρες με σημαντική Τουρκική μειονότητα, όπως την Βόρεια Μακεδονία, την Βουλγαρία, την Κατεχόμενη Κύπρο, την Συρία και την Ελλάδα (κυρίως στην Θράκη, λόγω της μουσουλμανικής μειονότητας) καθώς και στο Αζερμπαϊτζάν, αλλά και σε πολλές Ευρωπαικές χώρες που ζουν Τούρκοι μετανάστες όπως την γενέτειρα της το Βέλγιο, την Ολλανδία, την Γερμανία και την Σουηδία.

 Προσωπική ζωή 
Η Χαντισέ παντρεύτηκε τον επιχειρηματία Μεχμέτ Ντιντσερλέρ στις 30 Απριλίου 2022 στο Ανάκτορο Τσιραγάν. Ο γάμος τους διήρκεσε μόλις πέντε μήνες και το διαζύγιο εκδόθηκε στις 30 Σεπτεμβρίου 2022.

 Δισκογραφία 

 Άλμπουμ 
 Sweat (2005)
 Hadise (2008)
 Düm Tek Tek (2009) στην Τουρκία
 Fast Life (2009)
 Kahraman (2009)
 Aşk Kaç Beden Giyer (2011)
 Tavsiye (2014)
 Şampiyon (2017)

 CD single 
 Sweat (2004)
 Stir Me Up (2005)
 Milk Chocolate Girl (2005)
 Bad Boy (2006)
 A Good Kiss (2007)
 My Body (2008)
 Deli Oğlan (2008)
 Aşkkolik (2008)
 Düm Tek Tek (2009)
 Fast Life (2009)
 Evlenmeliyiz (2009)
 Kahraman (2010)
 Superman (2011)
 Aşk Kaç Beden Giyer (2011)
 Mesajımı Almıştır O (2012)
 Biz Burdayız (2012)

 Παραπομπές 

Κατηγορία:Τούρκοι τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Τουρκία
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2009